International Karate Association

**International karate association, Inc.** (**Kokusai karatedo kyokai**) — зарэгістраваная ў Токіё (Японія) ў 1953 годзе. Асноўнай мэтай International karate association стала распаўсюджваньне традыцыйнага японскага каратэ й стылю Gosoku Ryu (Хуткі / Жорсткі стыль) у прыватнасьці, створанага Сокэ Кубота Такаюкі.

## Гісторыя
У 1953 годзе Сокэ Кубота Такаюкі зарэгістраваў Kokusai karatedo kyokai (International karate association) у Ханэда (Токіё).

У 1964 годзе Сокэ Кубота перамясьціў штаб-кватэру International karate association у ЗША і сабраў таленавітых маладых вучняў, якія пасьля сфармавалі ядро амэрыканскай галіны International karate association.

Да 1971 году додзё International karate association былі адкрыты ў 9 краінах.

У 1978 годзе адбыўся першы Soke kubota world cup karate championship.

У 1980 годзе адбыўся першы International karate association world cup karate championship; чэмпіён Вал Міялавіч.

У 1982 годзе ў Менску адчынена додзё International karate association у Беларусі, заснавальнікам і кіраўніком якой стаў Андрэй Сяргеевіч Вядзернікаў.

Да 1990 году International karate association была прадстаўлена ў 32-х краінах сьвету.

У 1993 годзе адчынена додзё International karate association у Віетнаме.

Да 1994 году International karate association была прадстаўлена ў 42 краінах сьвету.

У 1996 годзе ў Armenian Karate Federation ў Ерэване была створана галіна International karate association-Armenia — кіраўнік Грыгар Міхаэлян, а ў 1997 годзе яна была зарэгістраваная ў International karate association.

У 2000 годзе, 8-9 ліпеня ў Лос-Анджэлесе (Каліфорнія, ЗША) адбыўся Millennium international karate association world cup karate championship; гранд чэмпіён: International Grand Champion Кёсі Куратомі ў кумітэ (супэрцяжкая вага) і ката weapons (са зброяй)

Да 2004 году International karate association была прадстаўлена ў 52 краінах сьвету.

4—6 траўня 2012 году ў Менску адбыліся спаборніцтвы па каратэ Euro stars’2012 karate championship in Belarus, міжнародныя сэмінары/майстар клясы, сьвяткаваньне 30-годзьдзя адкрыцьця Сіханам Вядзернікавым додзё ў Беларусі пад кіраўніцтвам Сокэ Кубота Такаюкі.

На сёньняшні дзень International karate association мае прадстаўніцтва ў больш чым 60 краінах сьвету і стала пашыраецца.

Пад кіраўніцтвам Сокэ Кубота International karate association дамаглася шырокага прызнаньня ў сьвеце баявых мастацтваў, а таксама ўнесла значны ўклад у сыстэму турніраў. Прадстаўнікі International karate association пастаянна становяцца пераможцамі турніраў каратэ, якія арганізуюцца International і Los Angeles Police Olympics. Таксама прадстаўнікі International karate association удзельнічаюць і перамагаюць і ў іншых шматлікіх турнірах.

У сваім каліфарнійскім додзё ў Лос-Анджэлесе Сокэ Кубота, нараўне з паліцэйскай тэхнікай, выкладае клясычнае каратэ. І хаця большасьць яго студэнтаў — паліцыянты, Сокэ Кубота кажа, што яго навучаньне даступна кожнаму.


«У маім Додзё вы можаце сустрэць кіназорак, рэжысэраў, адвакатаў, сакрэтных агентаў і нават вулічных байцоў. Многія зь іх — вучні іншых высакаклясных інструктараў ў розных стылях каратэ, такіх як Сётокан, Годзю-рю, Сіто-рю і да т. п. з розных краін. Я думаю, іх прыцягвае шматбаковасьць таго, што я выкладаю. А калі шчыра, галоўнай прычыны я не ведаю. Думаю, адзіная рэч, якой я іх забясьпечваю: лепшая трэніроўка з таго, што я ўмею, і мая добразычлівасьць. Я веру, з усіх шляхоў гэты галоўны.» — **[[Сокэ Кубота Такаюкі]]**


## Глядзіце таксама
* Сокэ Кубота Такаюкі
* Кёсі Куратомі
* Сіхан Вядзернікаў
* Сэнсэй Вядзернікава
* Gosoku Ryu
* Куботан
* Black Belt
* Nisei Week
* Дзюкэндо
* Хацімакі

## Вонкавыя спасылкі
* 

Катэгорыя:Каратэ